กองบัญชาการช่วยรบที่ 3  ซื้อลองกองเพื่อช่วยเหลือเกษตรกรในพื้นที่อำเภอลับแล จังหวัดอุตรดิตถ์
กองบัญชาการช่วยรบที่ 3 ค่ายสมเด็จพระเอกาทศรถ อำเภอเมือง จังหวัดพิษณุโลก  พลตรี กิตติพงษ์ แจ่มสุวรรณ ผู้บัญชาการกองบัญชาการช่วยรบที่ 3 เป็นประธานการรับมอบลองกองจากเกษตรกรในพื้นที่อำเภอลับแล จังหวัดอุตรดิตถ์ ที่กองบัญชาการช่วยรบที่ 3 ได้มีการจัดซื้อลองกองเพื่อช่วยเหลือเกษตรกรที่ได้รับผลกระทบจากราคาลองกองตกต่ำกองบัญชาการช่วยรบที่ 3 จัดซื้อลองกองเพื่อช่วยเหลือเกษตรกรในพื้นที่อำเภอลับแล จังหวัดอุตรดิตถ์ ที่ได้รับผลกระทบจากราคาลองกองตกต่ำ หน้าสวนกิโลกรัมละ 5-9 บาท กองบัญชาการช่วยรบที่ 3 รับซื้อในราคากิโลกรัมละ 15 บาท จำนวน 4 ตัน โดยจัดกำลังพลเข้าช่วยเหลือในการเก็บผลผลิตและจัดยานพาหนะขนส่งโดยไม่คิดค่าใช้จ่าย  เพื่อลดต้นทุนในการผลิต ซึ่งสามารถช่วยเหลือเกษตรกรได้เป็น?อย่างดี สำหรับลองกองดังกล่าวได้นำมามอบเป็นสวัสดิการให้กำลังพลและทหารกองประจำการอย่างทั่วถึง และยังช่วยนำมาจำหน่ายในร้านทหารพันธุ์ดีให้กับประชาชนทั่วไปอีกทางหนึ่งด้วย